JY LEES NOU 'n Reis na die sterre met een van die wêreld se grootste sterre
Richard Branson se Virgin Galactic-projek neem binnekort gewone mense die ruimte in. Hoeveel sal jy betaal om saam met een van die grootste sterre dié reis mee te deel?
'n Veiling ter ondersteuning van amfAR ('n liefdadigheidsorganisasie van die rolprentbedryf wat Vigs-navorsing ondersteun) het een persoon die geleentheid gebied om langs die akteur Leonardo DiCaprio te sit op 'n vlug na die ruimte.
Dié persoon het $1.5 miljoen (R14,3 miljoen) betaal vir dié geleentheid. 'n Tweede stel kaartjies vir twee mense op dieselfde vlug (maar nie langs Leo nie) is vir $2.3 miljoen (R21,98 miljoen) opgeveil.
Hoewel dit nog nie presies duidelik is wanneer die eerste vlug die ruimte ingestuur gaan word nie, het sarie.com onlangs by een van die bekendes wat hieraan deelneem, verneem dat dit moontlik nog voor die einde van 2014 kan gebeur. Éric Lanlard, 'n bekende Franse pâtissier (hy het onder andere Madonna se troukoek gemaak!) het ook 'n kaartjie op een van die vlugte. Hy is tot dusver die enigste kok wat gaan deelneem aan dié Branson-projek.